पत्र में लिखी बातों का हवाला देते हुए पुणे पुलिस ने कोर्ट में दावा किया था कि रोना विल्सन के तार नक्सलियों से जुड़े हैं और माओवादी पूर्व पीएम राजीव गांधी की हत्या की तर्ज पर पीएम मोदी की हत्या की साजिश रची जा रही है. पुलिस ने भीमा-कोरेगांव हिंसा मामले में रोना विल्सन सहित एक्टिविस्ट सुधीर धावले, वकील सुरेंद्र गडलिंग, एक्टिविस्ट महेश राउत, शोमा सेन को गिरफ्तार किया था. सरकारी वकील उज्ज्वला पवार ने कोर्ट में जो बताया, उसके अनुसार पत्र में लिखा है कि हम राजीव गांधी वाली घटना की तरह कुछ सोच रहे हैं. यह आत्मघाती लगता है और खतरनाक भी. हो सकता है कि हम फेल हो जायें, लेकिन पार्टी को हमारी इस योजना के बारे में सोचना चाहिए.